Pedro de la Rosa

Pedro Martínez de la Rosa (født 24. februar 1971 i Barcelona, Spania) er en spansk tidligere Formel 1-fører som sist kjørte i  for det spanske teamet HRT.

De la Rosa har tidligere kjørt for Arrows og Jaguar. Fra 2003 til 2009 var han testfører for McLaren, og han kjørte ni løp for dem mellom 2005 og 2006.

 Karriere 
Pedro de la Rosa konkurrerte på høyt nivå med radiostyrte offroadbiler, før han i 1988 meldte overgang til gokart. I 1989 ble han mester i den spanske Formel Fiat Uno. I 1990 vant han det spanske Formel Ford 1600-mesterskapet. Han deltok også i det britiske Formel Renault 1600, og fikk to pallplasseringer. I 1991 kjørte han det spanske Formel Renault-mesterskapet, og fikk tre pallplasseringer, mens han året etter vant både det britiske og det europeiske Formel Renault. I 1995 vant han den japanske Formel 3-serien, og i 1997 ble det seier i Formel Nippon F3000.

I 1998 ble de la Rosa hentet inn som testfører for Formel 1-laget Jordan. Året etter kjørte han Formel 1 for Arrows, hvor han tok sitt første poeng i debutløpet hans i Australia.

For 2001-sesongen sikret han seg et sete hos Jaguar, hvor han erstattet Luciano Burti etter de fire første løpene. Dårlige resultater sørget derimot for at han mistet setet hans etter 2002-sesongen.

I 2003 ble han testfører hos McLaren, og kjørte sitt første løp for laget under Bahrains Grand Prix, da den faste føreren Juan Pablo Montoya måtte stå over løpet grunnet skade. Han sikret seg en 5.-plass og 4 poeng i tillegg til at han satt sin første raskeste runde, som per 2024 fortsatt er runderekord i Bahrain.

Pedro de la Rosa fortsatte som testfører for laget i 2006, og fikk et fast sete fra Frankrikes Grand Prix da Montoya trakk seg ut av Formel 1 til fordel for Nascar. Han tok sin første pallplassering under Ungarns Grand Prix, hvor kan kom på en 2.-plass bak Honda-fører Jenson Button, som tok sin første seier.

Da Kimi Räikkönen forlot McLaren for Scuderia Ferrari før 2007, ble det spekulert i om de la Rosa skulle få setet og bli lagkameraten til Fernando Alonso. Setet gikk til slutt til Lewis Hamilton i stedet, den nykronede mesteren i GP2, mens de la Rosa fortsatte som test- og reservefører for McLaren.

Før 2010-sesongen ble det spekulert i om de la Rosa skulle få et sete hos det nye Campos Meta 1-teamet eller Sauber, og den 19. januar ble det klart at han skal kjøre for Sauber med Kamui Kobayashi som lagkamerat. Han mistet setet sitt til Nick Heidfeld før Singapores Grand Prix, men han valgte å ta over den gamle jobben til Heidfeld som offisiell Pirelli-dekktester før de tok over som dekkleverandør i Formel 1 i 2011.

I 2011-sesongen fikk de la Rosa kjøre Canadas Grand Prix for Sauber, etter at Sergio Pérez valgte å stå over da han ikke følte seg frisk nok etter at han pådro seg hjernerystelse som følge av en krasj i kvalifiseringen i Monaco.

I 2012-sesongen kjørte han for HRT, sammen med den indiske føreren Narain Karthikeyan.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 18 19 20 Plass Poeng  RepsolArrows ArrowsA20 ArrowsT2-F1 3,0 V10 AUS6 BRARet SMRRet MONRet ESP11 CANRet FRA11 GBRRet AUTRet GERRet HUN15 BELRet ITARet EURRet MALRet JPN13 18. 1  ArrowsF1 Team ArrowsA21 SupertecFB02 3,0 V10 AUSRet BRA8 SMRRet GBRRet ESPRet EUR6 MONRet CANRet FRARet AUTRet GER6 HUN16 BEL16 ITARet USARet JPN12 MALRet 16. 2  Jaguar Racing Jaguar R2 CosworthCR-3 3,0 V10 AUS  MAL  BRA  SMR  ESPRet AUTRet MONRet CAN6 EUR8 FRA14 GBR12 GERRet HUN11 BELRet ITA5 USA12 JPNRet 16. 3  Jaguar Racing Jaguar R3Jaguar R3B Cosworth CR-3 3,0 V10Cosworth CR-4 3,0 V10 AUS8 MAL10 BRA8 SMRRet ESPRet AUTRet MON10 CANRet EUR10 GBR11 FRA9 GERRet HUN13 BELRet ITARet USARet JPNRet 21. 0  West McLarenMercedes McLarenMP4-20 MercedesFO 110R 3,0 V10 AUSTD MALTD BHR5 SMRTD ESPTD MON  EUR  CANTD USATD FRATD GBRTD GER  HUN  TURTD ITATD BEL  BRA  JPNTD CHNTD 20. 4  Team McLarenMercedes McLarenMP4-20 MercedesFO 108S 2,4 V8 BHR  MAL  AUS  SMR  EUR  ESP  MON  GBR  CAN  USA  FRA7 GERRet HUN2 TUR5 ITARet CHN5 JPN11 BRA8 11. 19  BMW SauberF1 Team SauberC29 Ferrari056 2,4 V8 BHRRet AUS12 MALDNS CHNRet ESPRet MONRet TUR11 CANRet EUR12 GBRRet GER14 HUN7 BEL11 ITA14 SIN  JPN  KOR  BRA  ABU  17. 6  SauberF1 Team SauberC30 Ferrari056 2,4 V8 AUS  MAL  CHN  TUR  ESP  MON  CAN12 EUR  GBR  GER  HUN  BEL  ITA  SIN  JPN  KOR  IND  ABU  BRA  20. 0  HRT F1 HRTF112 CosworthCA2012 2,4 V8 AUSDNQ MAL21 CHN21 BHR20 ESP19 MONRet CANRet EUR17 GBR20 GER21 HUN22 BEL18 ITA18 SIN17 JPN18 KORRet INDRet ABU17 USA21 BRA17 25. 0

 Se også 
 Liste over Formel 1-førere
 Referanser 

 Eksterne lenker 



Kategori:Spanske Formel 1-førere
Kategori:Personer fra Barcelona
Kategori:Fødsler i 1971